Document ID: /roh_data/filtered/fineweb-2-filterrobots_roh.jsonl.gz/44426

Gia da buob siemiava Jacques Guidon da daventar ina giada pictur. Ma il figl da purs ha l’emprim fatg da scolast. Sia relaziun stretga cun il rumantsch al ha gidà sco collavuratur regiunal da la Lia Rumantscha.
Ensemen cun amis ha Jacques Guidon fundà 1971 la gasetta satirica «Il Chardun». L’engaschament critic n’è betg adina stà bainvis, ils opponents han stuì supportar bleras attatgas. Per Jacques Guidon è quell’experientscha tuttina nunpajabla.
La colur preferida dal pictur artist è il cotschen. Questa colur exprima per el la forza expressiva, ardenta e passiunada ch’è tipica per tut sias activitads.